Lev Pissarževski
Lev Vladimirovitš Pissarževski (vene keeles Лев Владимирович Писаржевский; 13. veebruar (vkj 1. veebruar) 1874 Chişinău – 23. märts 1938 Dnepropetrovsk) oli ukraina keemik, Ukraina NSV TA akadeemik (1925), NSV Liidu TA akadeemik (1930; korrespondentliige 1928). Notari poeg, aadlik. Õppis Novorossiiski ülikoolis (praegune Odessa Ülikool). Töötas muuhulgas Tartu ülikoolis keemiaprofessorina 1904–1908.. Oli aastast 1927 tema algatusel loodud Ukraina Füüsikalise Keemia Instituudi (aastast 1938 Ukraina NSV TA Pissarževski-nimeline Füüsikalise Keemia Instituut) direktor. Uurimusi peamiselt peroksiidide ja peroksohapete struktuuri ja omaduste kohta ning elektrokeemia alalt.